ৰাছিয়া-ইউক্ৰেনৰ সাম্প্ৰতিক যুদ্ধসদৃশ পৰিস্থিতিৰ মাজতে আজি ৰাছিয়াই হাইপাৰচনিক, ক্ৰুজ আৰু পাৰমাণৱিক সক্ষম বেলিষ্টিক মিছাইল সফলতাৰে পৰীক্ষা কৰে।
ইউক্ৰেনৰ সৈতে চলি থকা উত্তেজনাপূৰ্ণ ৰাজনৈতিক বিবাদৰ মাজতে ৰাছিয়াৰ এই পৰীক্ষণে চৰ্চাৰ সৃষ্টি কৰাৰ পিছতে ক্ৰেমলিনে ইয়াক পৰিকল্পিত অনুশীলনৰ অংশ বুলি উল্লেখ কৰিছে।
এই পৰীক্ষণত টি ইউ-৯৫ বোমাৰু আৰু চাবমেৰিন অন্তৰ্ভুক্ত আছিল বুলি ইউক্ৰেনে সদৰি কৰিছে।
ৰাছিয়াৰ চীফ অৱ জেনেৰেল ষ্টাফ ভালেৰী গেৰাচিম'ভে এই অনুশীলনত মুখ্যতঃ দুটা উদ্দেশ্য আছে বুলি উল্লেখ কৰে। সম্ভাৱ্য বিপদৰ সময়ত এই অস্ত্ৰসমূহৰ কাৰ্যকাৰিতা পৰীক্ষা কৰা এই অনুশীলনৰ প্ৰাথমিক উদ্দেশ্য হিচাপে চিহ্নিত কৰা হৈছে।
উল্লেখ্য যে বৃহস্পতিবাৰে ৰাছিয়াই ইউক্ৰেন সীমান্তৰ পৰা সেনাৰ এক বুজন অংশ প্ৰত্যাৰ্গমন কৰিছে বুলি ঘোষণা কৰিছিল।
ইয়াৰ পিছতে আমেৰিকাৰ ৰাষ্ট্ৰপতি বিডেনে ৰাছিয়াৰ এই ঘোষণাৰ কোনো প্ৰমাণ নাই বুলি উল্লেখ কৰি ৰাছিয়াক যুদ্ধৰ পৰা আঁতৰি থাকিবলৈ আহ্বান জনাইছিল।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
